Document ID: 31999R0183

Title and Content:
ΚΑΝΟΝΙΣΜΟΣ (ΕΚ, ΕΚΑΧ, ΕΥΡΑΤΟΜ) αριθ. 183/1999 ΤΟΥ ΣΥΜΒΟΥΛΙΟΥ της 25ης Ιανουαρίου 1999 που τροποποιεί τον κανονισμό (ΕΚ, Ευρατόμ, ΕΚΑΧ) αριθ. 840/95 για την τροποποίηση του κανονισμού (ΕΟΚ Ευρατόμ, ΕΚΑΧ) αριθ. 2290/77 για τον καθορισμό του καθεστώτος χρηματικών απολαβών των μελών του Ελεγκτικού Συνεδρίου ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 188 Β παράγραφος 8, τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 45 Β παράγραφος 8, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 160 Β παράγραφος 8, Εκτιμώντας: ότι ο καθορισμός των μισθών, των αποζημιώσεων και των συντάξεων του προέδρου και των μελών του Ελεγκτικού Συνεδρίου υπάγεται στην αρμοδιότητα του Συμβουλίου 7 ότι ο κανονισμός (ΕΚ, Ευρατόμ, ΕΚΑΧ) αριθ. 840/95 (1), τροποποίησε τις διατάξεις του κανονισμού (ΕΟΚ, Ευρατόμ, ΕΚΑΧ) αριθ. 2290/77 (2), σχετικά με το μισθό και τις μεταβατικές αποζημιώσεις για τη λήξη των καθηκόντων και προέβλεψε, στο άρθρο 2, να μην τροποποιήσει τις, έως την ημερομηνία έναρξης ισχύος του, αποκτηθείσες συντάξεις 7 ότι το Πρωτοδικείο, στην απόφαση της 30ής Σεπτεμβρίου 1998, για την υπόθεση Τ-121/97, διαπίστωσε ότι το άρθρο 2 του πραναφερόμενου κανονισμού είναι παράνομο και ότι συνεπώς θα πρέπει να τροποποιηθεί ο κανονισμός (ΕΚ, Ευρατόμ, ΕΚΑΧ) αριθ. 840/95 προς αποκατάσταση της νομιμότητας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 2 του κανονισμού (ΕΚ, Ευρατόμ, ΕΚΑΧ) αριθ. 840/95 αντικαθίσταται από το ακόλουθο κείμενο: «Άρθρο 2 Οι πριν την 1η Νοεμβρίου 1993 αποκτηθείσες συντάξεις δεν τροποποιούνται από τον παρόντα κανονισμό.» Άρθρο 2 Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Ιανουαρίου 1999.

Classification Labels:
518
281
4
184
139

Label Descriptions:
{"518": "Απολαβές από την εργασία", "281": "ΑΠΑΣΧΟΛΗΣΗ ΚΑΙ ΣΥΝΘΗΚΕΣ ΕΡΓΑΣΙΑΣ", "4": "Κοινωνική ασφάλιση", "184": "Κοινωνική προστασία", "139": "ΚΟΙΝΩΝΙΚΑ ΘΕΜΑΤΑ"}

EuroVoc IDs (Original): 3273
5130
4050
1451

EuroVoc IDs (Expanded): 3273
5130
4050
1451

Dataset Source: meu

Split: train